S-339/2015

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 4. september 2015 á hendur P-x-x J-x-x A-x-x B-x-x A-x-x, fæddum 11. nóvember 1987, grænlenskum ríkisborgara,

„fyrir fíkniefnalagabrot, með því að hafa, laugardaginn 29. ágúst 2015, haft í vörslum sínum samtals 675,71 g af hassi. Fíkniefnin hafði ákærði í vörlsum (sic.) sínum, falin í 4 pakkningum í snyrtitösku í ferðatösku sinni, sem ákærði hafði innritað í flug GL711 til Nuuk, Grænlandi og hann hugðist fara í.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 675,71 g af hassi, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærði krefst vægustu refsingar er lög leyfa. Þá gerir verjandi kröfu um hæfilega þóknun sér til handa.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð og engar upplýsingar liggja fyrir um það hvort ákærði hefur áður gerst sekur um refsiverða háttsemi.

Ákærði er fæddur 1987. Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og umræddu magni fíkniefna þykir refsing ákærða hæfilega ákveðin fangelsi í þrjá mánuði, sem bundin verður skilorði eins og nánar greinir í dómsorði. Komi til fullnustu refsingar komi gæsluvarðhald sem ákærði hefur sætt frá 30. ágúst 2015 til dagsins í dag til frádráttar refsingu að fullri dagatölu.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 675,71 g af hassi, sem lögregla lagði hald á.

Með vísan til 218. gr. laga nr. 88/2008 verður ákærði dæmdur til að greiða sakarkostnað. Um er að ræða þóknun skipaðs verjanda, S-kk-ef S-kk-ef hdl., sem þykir hæfileg 200.000 krónur að meðtöldum virðisaukaskatti.

Dóm þennan kveður upp R-kvk-nf B-kvk-nf héraðsdómari.

D ó m s o r ð:

Ákærði, P-x-x J-x-x A-x-x B-x-x A-x-x, sæti fangelsi í þrjá mánuði en fresta skal fullnustu refsingarinnar og hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til fullnustu refsingar skal gæsluvarðhald sem ákærði hefur sætt frá 30. ágúst 2015 til dagsins í dag koma til frádráttar refsingu að fullri dagatölu.

Þá sæti ákærði upptöku á 675,71 g af hassi, sem lögregla lagði hald á.

Ákærði greiði í sakarkostnað þóknun verjanda síns, S-kk-ef S-kk-ef hdl., að fjárhæð 200.000 krónur.

R-kvk-nf B-kvk-nf